b'\n_START_ARTICLE_\nZgrada Gradskog muzeja u Subotici\n_START_PARAGRAPH_\nZgrada Gradskog muzeja u Subotici je zgrada koja je spomenik kulture u Vojvodini. Nalazi se na Trgu Sinagoge 3. U njoj je smje\xc5\xa1ten Gradski muzej u Subotici._NEWLINE_Sagra\xc4\x91ena je 1906. godine kao najamna ku\xc4\x87a lije\xc4\x8dnika i poduzetnika Mikse Demetera. Projektirali su ju budimpe\xc5\xa1tanski arhitekti J\xc3\xb3zsef i L\xc3\xa1szl\xc3\xb3 V\xc3\xa1g\xc3\xb3, graditelji art nouveaua. Nadahnu\xc4\x87e projekta bila im je secesijska arhitektura Be\xc4\x8da i Darmstadta._NEWLINE_Od Drugog svjetskog rata do 2007. u zgradi se nalazila tiskarija Minerva.'